Diari Oficial de la Generalitat Valenciana


Sumari del DOGV 3462, del 26-03-1999 (1999/2286)

Informació pública del Programa de desenvolupament d'Actuació Urbanística Integrada, modificació PEPRI Mercat UE-11-12 i 13.
----------------------------------------------------------------------------------------------------------------------------

### Dades del document

Número de DOGV
:   3462

Data del DOGV
:   26-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2286


Organisme emissor
:   València Paradis, SL

Tipus de document
:   Anunci

Informació pública del Programa de desenvolupament d'Actuació Urbanística Integrada, modificació PEPRI Mercat UE-11-12 i 13. [1999/X2286]
  
L'entitat Valencia Paraíso, SL, domiciliada a València, carrer del Cronista Carreres nº 11, amb CIF B- 02659289, als efectes del que disposa la Llei Reguladora de l'Activitat Urbanística i, en especial, en els articles 46 i 48, posa en coneixement de tots els possibles interessats i sotmet a informació pública el següent:
  
1r. Que amb data 26 de gener de 1999, ha presentat davant de l'Ajuntament de València, Programa per al desenvolupament d'actuació integrada que conté alternativa tècnica (comprensiva de Modificació de Planejament, sol·licitud de cèdula d'urbanització, redelimitació d'unitats d'execució, avantprojecte d'urbanització i projecte bàsic d'edificació), a l'objecte de desenvolupar i executar les obres d'urbanització i edificació dels terrenys que es detallen en la modificació de planejament presentada de les unitats d'execució 11-12 i 13 del PEPRI del Mercat del Pla General d'Ordenació Urbana de València.
  
2n. L'àmbit d'actuació del Programa inclou llista de titulars cadastrals presentada a la notaria on es protocolitza el programa, a l'objecte que s'hi practiquen les pertinents notificacions.
  
3r. L'alternativa tècnica i els documents que l'acompanyen s'han protocolitzat a la notaria del senyor Manuel Ángel Rueda Pérez a València, carrer de Roger de Llúria nº 28, 46118.
  
4t. Un exemplar de l'alternativa tècnica esmentada s'ha dipositat amb data de 26 de gener de 1999, a l'Ajuntament de València. El Plenari de 26 de febrer de 1999, va acordar seguir amb el tràmit del programa presentat a l'efecte.
  
5é. Aquest anunci es publicarà al periòdic Las Provincias i en el Diari Oficial de la Generalitat Valenciana.
  
6é. Dins del termini de vint dies, comptadors des de la publicació de l'últim d'aquests anuncis, qualsevol persona podrà comparèixer a la notaria del senyor Manuel Ángel Rueda Pérez a València, carrer de Roger de Llúria nº 28, horari de 10 a 13 hores, i obtenir còpia de l'acta que conté l'Alternativa Tècnica i documentació complementària o sol·licitar-ne l'exhibició. Alhora, i pel que fa a la modificació de planejament, dins del termini de trenta dies, comptadors des de la publicació dels anuncis, es trobarà exposat al públic a l'Ajuntament de València i a la notaria esmentada als efectes del que estableix la legislació vigent.
  
Igualment es podrà consultar la documentació esmentada i l'expedient administratiu format a l'efecte, a l'Ajuntament de València els dies hàbils de 9 a 14 hores.
  
7é. Dins del termini de vint dies esmentat podran presentar-s'hi, davant de l'Ajuntament de València, al·legacions o alternatives tècniques que vulguen competir amb l'exposada al públic, sense perjudici del dret a pròrroga previst en la llei esmentada.
  
8é. Una vegada finalitzat el termini indicat, en els cinc dies següents, podran presentar-se en plica tancada a l'Ajuntament de València, proposicions juridicoeconòmiques per a executar qualsevol de les alternatives tècniques que s'hi hagen formulat. Una vegada finalitzat el termini esmentat tindrà lloc l'obertura de pliques.